
Parlamentul  României

Camera  Deputaţilor

Comisia pentru industrii si servicii

Plx.278/2013                                                                                                   Bucureşti, 11.09.2013



                                                                                        Nr. 4c-3/337/2013
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra propunerii legislative pentru modificarea Legii nr. 238 din 7 iunie 2004 a petrolului, transmisă cu adresa nr. Plx.278 din 9 septembrie 2013 şi înregistrat la comisie cu nr.4c-3/337 din 9 septembrie 2013.

În raport de obiectul şi conţinutul său, propunerea legislativă face parte din categoria legilor organice.
PREŞEDINTE,

Iulian Iancu

                           Parlamentul  României

Camera  Deputaţilor

Comisia pentru industrii si servicii

Plx.278/2013                                                                                                           Nr. 4c-3/337/2013
RAPORT  

asupra propunerii legislative pentru modificarea Legii nr. 238 din 7 iunie 2004 a petrolului
 În conformitate cu prevederile art.95 din Regulamentul Camerei Deputaţilor, republicat,  Comisia pentru industrii şi servicii a fost sesizată spre dezbatere în fond, cu propunerea legislativă pentru modificarea Legii nr. 238 din 7 iunie 2004 a petrolului, transmisă cu adresa nr. Pl.x 278 din 9 septembrie 2013 şi înregistrată la comisie cu nr. 4c-3/337 din 9 septembrie 2013.
Senatul în calitate de primă Cameră sesizată, a respins această propunere legislativă  în şedinţa din 3 septembrie 2013.

           Consiliul Legislativ a avizat favorabil propunerea legislativă cu unele observaţii şi propuneri, conform avizului transmis comisiei cu adresa nr. 179/20.03.2013.

             Guvernul României prin punctul său de vedere transmis cu adresa nr.544/19.04.2013, nu susţine adoptarea acestei propuneri legislative în forma prezentată de iniţiatori.
Propunerea legislativă are ca obiect modificarea alin.(1) al art. 12 din Legea petrolului nr. 238/2004, cu modificările şi completările ulterioare, în sensul extinderii interzicerii efectuării de operaţiuni petroliere şi în intravilanul staţiunilor turistice de interes local şi naţional.

Membrii Comisiei pentru industrii şi servicii au examinat propunerea legislativă în şedinţa din 11 septembrie 2013 şi au hotărât, cu unanimitate de voturi, să propună plenului Camerei Deputaţilor respingerea acestei iniţiative legislative.


La lucrările comisiei au fost prezenţi 30 de deputaţi din totalul de 32 de deputaţi membri ai comisiei.

În raport de obiectul şi conţinutul său, propunerea legislativă face parte din categoria legilor organice.
Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
                    PREŞEDINTE,                                                      SECRETAR,

                     Iulian Iancu                                                    Radu-Bogdan Ţîmpău

Consilier parlamentar,

   Viorica Petraşcu

